**Αθήνα:** 11.06.2019

**Αρ. Πρωτ.:** 887

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Στην έναρξη του Civil Society Forum στο πλαίσιο της 12ης Συνόδου στον ΟΗΕ για την Σύμβαση των ΑμεΑ ο Ι. Βαρδακαστάνης**

Στην Νέα Υόρκη βρίσκεται από χθες Δευτέρα 10 Ιουνίου ως μέλος της αντιπροσωπείας της ΕΟΚΕ[[1]](#footnote-1) ο πρόεδρος της ΕΣΑμεΑ και του EDF[[2]](#footnote-2) Ιωάννης Βαρδακαστάνης, για να παρακολουθήσει τις εργασίες της 12ης Συνόδου των Κρατών Μελών της Σύμβασης του ΟΗΕ για τα δικαιώματα των ατόμων με αναπηρία.

Χθες το πρωί ο κ. Βαρδακαστάνης προέδρευσε στο πρώτο πάνελ του Civil Society Forum με τίτλο «Where do we stand and what is the current state of play?», σε τι σημείο βρισκόμαστε με τη Σύμβαση του ΟΗΕ για τα δικαιώματα των ατόμων με αναπηρία. Το Φόρουμ της Κοινωνίας των Πολιτών αποτελεί την ευκαιρία να αναδειχθούν τα τρέχοντα ζητήματα του αναπηρικού κινήματος και η υλοποίηση της Σύμβασης, μέσα από τις συνεισφορές και τις τοποθετήσεις των οργανώσεων της Κοινωνίας των Πολιτών.

Την ομιλία του κ. Βαρδακαστάνη στην έναρξη της συζήτησης μπορείτε να τη βρείτε εδώ

<http://webtv.un.org/watch/part-1-civil-society-forum-under-the-auspice-of-the-12th-session-of-the-conference-of-states-parties-to-the-un-crpd-cosp12-side-event/6046610496001> από το 00.26.20.

*«Καλώς ήρθατε- αυτή είναι η παραδοσιακή στιγμή μας, ως κοινωνία των πολιτών, και ως αναπηρικές οργανώσεις να συναντηθούμε για να συζητήσουμε σημαντικά ζητήματα ενώπιον της Συνόδου. Όλη αυτή την εβδομάδα στη Νέα Υόρκη θα ακούσουμε πώς τα κράτη προχωρούν στην εφαρμογή της Σύμβασης. Σήμερα είναι η ημέρα να δούμε όλοι μαζί πώς λειτουργεί η Σύμβαση στην πραγματικότητα για τα άτομα με αναπηρία.*

 *Πώς μετασχηματίζει η Σύμβαση του ΟΗΕ τους νόμους μας; Πώς αλλάζει η Σύμβαση τις κοινωνίες μας, τα σχολεία μας, τους χώρους εργασίας μας, τα συστήματα κοινωνικής προστασίας και τα δικαστικά μας συστήματα; Από τα καταφύγια των γυναικών έως τις παιδικές χαρές, από καταστάσεις σύγκρουσης και έκτακτης ανάγκης στα στρατόπεδα προσφύγων, από τα νηπιαγωγεία έως τα πανεπιστήμια, η Σύμβαση θα πρέπει να έχει τη δύναμη να μετασχηματίζει υπηρεσίες και δομές έτσι ώστε τα άτομα με αναπηρία όλων των ηλικιών να είναι ελεύθερα να συμμετέχουν πλήρως. Χωρίς διακρίσεις, απαλλαγμένοι από εξαναγκασμό, απαλλαγμένοι από προκαταλήψεις. Ενδυναμωμένοι. Αυτό θα αλλάξει τις κοινότητές μας προς το καλύτερο για όλους».*

**Φωτογραφίες στο fb της ΕΣΑμεΑ.**

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |

1. Ευρωπαϊκή Οικονομική Κοινωνική Επιτροπή [↑](#footnote-ref-1)
2. European Disability Forum, Ευρωπαϊκό Φόρουμ Ατόμων με Αναπηρία [↑](#footnote-ref-2)